3. ลักษณะการประกอบธุรกิจ

ไอเน็ตก่อตั้งเมื่อวันที่ 1 มีนาคม 2538 เดิมใช้ชื่อว่า ศูนย์บริการอินเทอร์เน็ตประเทศไทย
(Internet Thailand Service Center : ITSC) เพื่อให้บริการอินเทอร์เน็ตในเชิงพาณิชย์
ITSC เป็นหน่วยงานย่อยภายใต้
สำนักงานพัฒนาวิทยาศาสตร์และเทคโนโลยีแห่งชาติในสังกัดกระทรวงวิทยาศาสตร์เทคโนโลยีและสิ่งแวดล้อม
จนกระทั่งเมื่อวันที่ 14 พฤษภาคม 2539 คณะรัฐมนตรีได้มีมติให้ดำเนินการจัดตั้งเป็นบริษัท
อินเทอร์เน็ตประเทศไทย จำกัด เมื่อวันที่ 13 พฤษภาคม 2540 ด้วยทุนจดทะเบียน 16 ล้านบาท
โดยมีวัตถุประสงค์หลักในการดำเนินธุรกิจเพื่อให้บริการเชื่อมต่ออินเทอร์เน็ตสำหรับบุคคลทั่วไปแทน
บริษัท อินเทอร์เน็ตประเทศไทย จำกัด
จัดตั้งเป็นรัฐวิสาหกิจในการกำกับดูแลของกระทรวงวิทยาศาสตร์เทคโนโลยีและสิ่งแวดล้อม(ในขณะนั้น)
ต่อมาเมื่อวันที่ 9 ตุลาคม 2540
ไอเน็ตได้รับอนุมัติจากการสื่อสารแห่งประเทศไทย(ในขณะนั้น)ให้ประกอบธุรกิจเป็นผู้ให้บริการเชื่อมต่ออินเทอร์เน็ตแก่กลุ่มลูกค้านิติบุคคล
องค์กร และบุคคลธรรมดา โดยได้รับใบอนุญาตประเภทไม่มีการสิ้นสุดอายุการได้สิทธิดำเนินการ

ในวันที่ 28 สิงหาคม 2544
ไอเน็ตได้รับอนุญาตให้เป็นบริษัทจดทะเบียนในตลาดหลักทรัพย์แห่งประเทศไทย
ในภาคอุตสาหกรรมเทคโนโลยี หมวดเทคโนโลยีสารสนเทศและการสื่อสาร
และเปลี่ยนเป็นบริษัทมหาชนพร้อมเพิ่มทุนจดทะเบียนจาก 16 ล้านบาท เป็น 250 ล้านบาท
โดยมีชื่อเรียกสั้นๆ เป็นที่รู้จักกันอย่างแพร่หลายคือ ไอเน็ต (“INET”) ณ วันที่ 31 ธันวาคม 2551
ไอเน็ตมีทุนจดทะเบียนเป็นหุ้นสามัญ 333,333,333 หุ้น และเรียกชำระแล้ว 250,020,799 บาท
มูลค่าที่ตราไว้หุ้นละ 1 บาท ไอเน็ตมีสัดส่วนการถือหุ้นโดยผู้ถือหุ้นรายใหญ่และรายย่อย ดังนี้

-   พนักงานและผู้ลงทุนทั่วไปถือหุ้นในอัตราร้อยละ 51

-   สำนักงานพัฒนาวิทยาศาสตร์และเทคโนโลยีแห่งชาติ ถือหุ้นในอัตราร้อยละ 17

-   บริษัท ทีโอที จำกัด(มหาชน) (“ทีโอที”) ถือหุ้นในอัตราร้อยละ 16

-   บริษัท กสท โทรคมนาคม จำกัด(มหาชน) (“กสท”) ถือหุ้นในอัตราร้อยละ 16

ปัจจุบันสำนักงานใหญ่ของไอเน็ตตั้งอยู่เลขที่ 1768 อาคารไทยซัมมิททาวเวอร์ ชั้น 10 – 12
และชั้น IT ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร 10310

บริษัท อินเทอร์เน็ตประเทศไทย จำกัด (มหาชน) หรือไอเน็ต (INET)
เป็นผู้นำการบริการทางไอซีทีที่ประสบความสำเร็จด้านการให้บริการอินเทอร์เน็ตความเร็วสูงและบริหารเครือข่ายขนาดใหญ่
รวมทั้งบริการระบบพาณิชย์อิเล็กทรอนิกส์
ระบบอีโลจิสติกส์และระบบการชำระเงินออนไลน์ที่มีความปลอดภัยสูงแก่องค์กรธุรกิจและผู้ใช้อินเทอร์เน็ตทั่วประเทศ
โดยมีการพัฒนาบริการอย่างต่อเนื่องเพื่อตอบสนองความต้องการของลูกค้าด้านบริการไอที
จึงได้รับความไว้วางใจจากลูกค้าองค์กรขนาดใหญ่ของประเทศจำนวนมาก ไอเน็ตมีบทบาทสำคัญ คือ
เป็นศูนย์กลางของบริการสื่อสารอิเล็กทรอนิกส์และระบบเครือข่ายที่สำคัญของประเทศ
ซึ่งมีจุดมุ่งหมายที่จะช่วยยกระดับการทำธุรกิจสู่กระบวนการใหม่ที่ล้ำหน้า เหนือกว่าด้วยประสิทธิภาพ
และต้นทุนที่ต่ำลงจะช่วยผลักดันธุรกิจไทยเข้าสู่ยุคเศรษฐกิจฐานความรู้ (Knowledge – based
Economy) อย่างแท้จริง
เพื่อจะสร้างศักยภาพการแข่งขันและเป็นพลังขับเคลื่อนเศรษฐกิจไทยและด้วยความพร้อมด้านโครงสร้างพื้นฐาน
ประสบการณ์ในการบริหารเครือข่ายอย่างมืออาชีพและมีความมุ่งมั่นในการนำเสนอนวัตกรรมที่เป็นประโยชน์ต่อการทำธุรกิจและชีวิตที่ทันสมัย
ไอเน็ตจึงมีการบริการที่เหมาะสมกับทุกความต้องการในยุคการสื่อสารอิเล็คทรอนิกส์เช่นนี้
การใช้งานอินเทอร์เน็ตยังคงมีแนวโน้มสูงขึ้นทั่วโลก
ซึ่งบทบาทของอินเทอร์เน็ตมีผลทั้งต่อชีวิตประจำวันของบุคคลและผู้ประกอบการต่างๆในหลากหลายประเภทอุตสาหกรรม
โดยเฉพาะอย่างยิ่งการใช้งานและการใช้จ่ายด้าน IT
จะมีแนวโน้มสูงขึ้นในภาคธุรกิจขนาดกลางและขนาดย่อม (Small and Medium-sized
Enterprise – SME) ภาคธุรกิจด้านการพยาบาลและสุขภาพ รวมทั้งด้านการศึกษาและการค้าปลีก
– ค้าส่ง โดยปัจจัยที่เอื้อต่อการผลักดันการใช้งานอินเทอร์เน็ตเพิ่มขึ้นอย่างต่อเนื่องคือ
ได้รับการสนับสนุนทั้งจากภาครัฐในด้านนโยบายและด้านการพัฒนาเครือข่ายอินเทอร์เน็ตของภาคเอกชน

โดยลักษณะการประกอบธุรกิจการให้บริการของไอเน็ต แบ่งออกเป็น 2 ส่วนหลักๆ ดังนี้

1. การให้บริการแบบ Access Business (การให้บริการเชื่อมต่ออินเทอร์เน็ต) แบ่งเป็น 2
กลุ่มหลัก คือ การให้บริการเชื่อมต่ออินเทอร์เน็ตสำหรับกลุ่มลูกค้าองค์กรทั่วไป (Business
access) และการให้บริการเชื่อมต่ออินเทอร์เน็ตสำหรับกลุ่มลูกค้าบุคคลทั่วไป (Home access)

2. การให้บริการแบบ Business Solutions เพื่อเติมเต็มทุกความต้องการของธุรกิจ แบ่งเป็น
4 กลุ่มหลัก ดังนี้

1.  ศูนย์จัดเก็บข้อมูล (INET Data Center : IDC) ไอเน็ตมีศูนย์จัดเก็บข้อมูล 2 แห่ง ได้แก่
    ศูนย์ปฏิบัติการหลักที่อาคารไทยซัมมิททาวเวอร์และศูนย์ปฏิบัติการรองที่อาคารบางกอกไทยทาวเวอร์
    ซึ่งมีการสำรองระบบเครือข่ายกันระหว่าง 2 ศูนย์อย่างสมบูรณ์แบบ
    และมีบริการครบวงจรตลอด 24 ชั่วโมง รองรับความต้องการของลูกค้าอย่างเต็มรูปแบบ อาทิ
    บริการรับฝากเว็บ (Web Hosting) บริการรับฝากเครื่องเซิร์ฟเวอร์ และอุปกรณ์
    (Co-location) บริการจัดการเครื่องเซิร์ฟเวอร์ให้เช่า (Dedicated Server
    Service) บริการให้เช่าเซิร์ฟเวอร์เสมือน (Virtual Server)
    รวมถึงบริการจัดโซลูชั่นตามความต้องการของลูกค้า (IDC Solution Service) เป็นต้น
    โดยเน้นการให้บริการแก่ลูกค้าองค์กรชั้นนำของประเทศ ตั้งแต่บริษัทหลักทรัพย์
    ที่ทำธุรกรรมซื้อขายหลักทรัพย์ บนอินเทอร์เน็ต ไปจนถึงผู้ให้บริการ Web Hosting
    ชั้นนำในประเทศ รวมถึงลูกค้าผู้ใช้บริการจากต่างประเทศ
    ที่ต้องการเผยแพร่ข้อมูลต่อผู้ใช้ในประเทศไทย

2.  Banking & Financial Solutions
    บริการเพื่อทำธุรกรรมทางการเงินที่ต้องการความปลอดภัย และรวดเร็วของระบบสูงสุด
    ด้วยระบบเครือข่ายอินเทอร์เน็ตความเร็วสูงของไอเน็ต
    ซึ่งเชื่อมต่อกับระบบเครือข่ายอิเล็กทรอนิกส์ของสถาบันทางการเงินชั้นนำแบบครบวงจร

3.  e-Business & Media Services บริการที่ออกแบบมา
    เพื่อตอบสนองความต้องการของลูกค้า และแนวคิดหลักของไอเน็ต
    ซึ่งต้องการนำทรัพยากรที่มีอยู่มาผสมผสาน เพื่อให้ได้บริการใหม่ๆ เช่น
    บริการวางแผนสื่ออิเล็กทรอนิกส์แบบครบวงจร ตั้งแต่การออกแบบและจัดทำเว็บไซต์
    รวมถึงบริการเสริมต่างๆ ให้เหมาะสมกับการใช้งานของลูกค้า
    นอกจากนี้ยังให้บริการวางแผนโฆษณาประชาสัมพันธ์
    กิจกรรมทางการตลาดออนไลน์ทุกรูปแบบผ่านเครือข่ายอินเทอร์เน็ต
    ด้วยระบบการสื่อสารแบบสองทาง (Interactive)

4.  Business Integration และ Professional Service
    บริการจัดการธุรกิจระบบอิเล็กทรอนิกส์ให้เชื่อมโยงกระบวนการทำงานของฝ่ายต่างๆที่เกี่ยวข้องให้ทำงานและทำการสื่อสารได้อย่างมีประสิทธิภาพ

การเปลี่ยนแปลงที่สำคัญของบริษัทในปี 2551

ในปี 2551 ไอเน็ตได้เปิดบริการใหม่ในหมวดธุรกิจการให้บริการเชื่อมต่ออินเทอร์เน็ต
ภายใต้กลุ่มการบริการ MetroLAN ในชื่อบริการว่า MetroClick
ซึ่งเป็นบริการอินเทอร์เน็ตความเร็วสูงที่ตอบสนองลูกค้าองค์กรที่มีการใช้งานอินเทอร์เน็ตทั่วไป
และยังได้เปิดศูนย์ปฏิบัติการเฝ้าระวัง และรักษาความปลอดภัยระบบสารสนเทศ (INET Security
Center) โดยในเบื้องต้นได้เปิดให้บริการจัดเก็บและบริหารจัดการข้อมูลจราจรทางคอมพิวเตอร์
(Log File) เพื่อตอบรับพ.ร.บ. ว่าด้วยการ

กระทำผิดเกี่ยวกับคอมพิวเตอร์ พ.ศ. 2550
และให้เป็นไปตามมาตรฐานของการจัดการระบบความปลอดภัยของข้อมูลสารสนเทศ

นอกจากนี้ไอเน็ตได้เพิ่มวงจรระหว่างประเทศ (International Internet Gateway: IIG)
เป็น 350 Mbps แบ่งเป็นที่อาคารไทยซัมมิท 250 Mbpsและที่อาคารบางกอกไทย 100
Mbpsซึ่งการเพิ่มวงจรระหว่างประเทศในครั้งนี้เป็นการเพิ่มศักยภาพบริการและรองรับการใช้งานอินเทอร์เน็ตเกตเวย์ไปต่างประเทศของลูกค้าได้อย่างมีประสิทธิภาพและไม่ติดขัดแม้เกิดกรณีฉุกเฉิน
ตลอดจนรองรับการเตรียมพร้อมออกบริการใหม่ๆ ที่จะตอบรับความต้องการของทุกธุรกิจ
โดยเฉพาะองค์กรที่ต้องการเครือข่ายมากกว่า 1
เส้นทางที่มีความเสถียรและใช้งานได้อย่างต่อเนื่องตลอดเวลา

ไอเน็ตได้พัฒนานิตยสารออนไลน์ By Your Side
ซึ่งเป็นช่องทางสื่อสารกับลูกค้าบริษัทมาอย่างต่อเนื่องเป็นเวลาตลอด 2 ปี
โดยนิตยสารออนไลน์จะมีข้อมูลข่าวสารไลฟ์สไตล์และไอที
รวมถึงบทสัมภาษณ์แนวคิดและการใช้ชีวิตของผู้นำทางธุรกิจ นิตยสารออนไลน์ By Your Side
ส่งตรงถึงลูกค้าและผู้สนใจทั่วไป ซึ่งสมัครรับข่าวสารได้ที่ http://www.inet.co.th

เป้าหมายการดำเนินธุรกิจ

  ไอเน็ตมีวิสัยทัศน์ในการให้บริการที่มีความแตกต่างและเป็นส่วนหนึ่งในการดำเนินชีวิตของผู้ใช้บริการอย่างแท้จริง
  ตามแนวคิดในการเป็น “To make “Information finds you

  a reality”
  ไอเน็ตมุ่งเน้นการดำเนินงานเพื่อให้ผู้ใช้บริการได้รับบริการที่ตรงต่อความต้องการและส่งเสริมให้การดำเนินชีวิตและประกอบธุรกิจในรูปแบบต่างๆ
  ของผู้ใช้บริการมีความสะดวกสบาย คล่องตัว และให้ผลตอบแทนสูงสุดแก่ผู้ถือหุ้น ผู้ใช้บริการ
  พันธมิตรทางธุรกิจและต่อสังคมไทย

  ไอเน็ตเชื่อมั่นว่าความสามารถในการแข่งขันเป็นพื้นฐานสำคัญในการทำธุรกิจ
  จึงมุ่งเพิ่มความสามารถในการแข่งขันทางธุรกิจให้แก่ลูกค้าด้วยบริการที่มีคุณภาพของบริษัท
  โดยใช้นโยบายให้บริการอย่างมีคุณภาพและประสิทธิภาพเทียบเท่ากับระดับสากล
  ยึดหลักให้ผู้ใช้บริการเปรียบเสมือนศูนย์กลางการทำงานทั้งหมด
  เพื่อนำเสนอบริการได้ตรงตามความต้องการของผู้ใช้บริการอย่างแท้จริง
  ให้ความสำคัญกับผู้ใช้บริการทุกกลุ่มเพื่อตอบสนองความต้องการที่แตกต่างกันออกไป
  และได้ร่วมมือกับพันธมิตรทางธุรกิจที่มีความเชี่ยวชาญในธุรกิจที่แตกต่างกันออกไป
  ซึ่งทั้งไอเน็ตและพันธมิตรทางธุรกิจต่างไม่มีนโยบายที่จะนำกลยุทธ์ทางด้านราคามาใช้ในการแข่งขัน

  ไอเน็ตได้ให้ความสำคัญกับการพัฒนาศักยภาพบุคคลากรของบริษัท
  ให้มีความสามารถในการคิดค้นผลิตภัณฑ์ บริการและกลยุทธ์ทางการตลาดที่แตกต่าง
  ซึ่งสามารถสร้างมูลค่าเพิ่มหรือ Value Added Service ให้แก่ผู้ใช้บริการ
  รวมทั้งเห็นความสำคัญของการเพิ่มศักยภาพในการทำงานของบุคลากร โดยการพัฒนาบริษัทให้เป็น
  “องค์กรแห่งการเรียนรู้ (Learning Organization)”

  การเปลี่ยนแปลงที่สำคัญภายในองค์กร

  ในปี 2551 ไอเน็ตได้มีการเปลี่ยนแปลงที่สำคัญภายในองค์กร โดยมีรายละเอียดดังนี้

1.  ดำเนินการจัดทำระบบความมั่นคงปลอดภัยสารสนเทศในองค์กร (Information Security
    Management System - ISMS) เพื่อช่วยให้
    ไอเน็ตสามารถลดโอกาสและปัจจัยเสี่ยงที่จะมีผลกระทบต่อธุรกิจ
    และจัดการระบบความมั่นคงปลอดภัยของสารสนเทศได้ อย่างมีประสิทธิภาพ
    โดยมีการพิจารณาความปลอดภัยของข้อมูล ใน 3 องค์ประกอบ คือ 1) Confidentiality
    มั่นใจได้ว่าเฉพาะผู้ที่มีสิทธิ์เท่านั้นที่สามารถเข้าถึงข้อมูลได้ 2) Integrity มั่นใจได้ว่า
    ข้อมูลถูกต้องครบถ้วนสมบูรณ์ ไม่ถูกเปลี่ยนแปลงหรือแก้ไข โดยผู้ที่ไม่ได้รับอนุญาต 3)
    Availability มั่นใจได้ว่าข้อมูลพร้อมใช้งานอยู่เสมอ สำหรับผู้ที่มีสิทธิ์ในการเข้าถึงข้อมูล
    ทั้งนี้การดำเนินการจะครอบคลุมถึง นโยบายการรักษาความปลอดภัย
    หน่วยงานที่ดูแลการรักษาความปลอดภัย การบริหารสินทรัพย์
    การจัดการความปลอดภัยของระบบทรัพยากรบุคคล การจัดการทางกายภาพและสภาพแวดล้อม
    การจัดการการสื่อสารและการดำเนินงาน การควบคุมการเข้าถึงข้อมูล การจัดการ จัดหา
    พัฒนา และดูแลรักษาข้อมูล กระบวนการจัดการเหตุการณ์
    และการจัดการเพื่อให้ธุรกิจดำเนินได้ต่อเนื่องยามเกิดอุบัติภัย
    ซึ่งทั้งหมดจะต้องผ่านการตรวจสอบตัวควบคุมวัดผลอย่างละเอียด เพื่อให้มั่นใจได้ว่า
    ไอเน็ตจะมีความมั่นคงปลอดภัยจากภัยคุกคามทางสารสนเทศ
    ซึ่งจะส่งผลต่อความมั่นคงและการใช้บริการได้อย่างต่อเนื่องสำหรับลูกค้าผู้ใช้บริการ
    โดยปัจจุบัน

  ไอเน็ตอยู่ในระหว่างการเตรียมยื่นขอรับการรับรองตามมาตาฐาน ISO 27001:2005

2.  การพัฒนาการกระจายการทำงานที่สมดุล (Balanced Scorecard)
    เพื่อให้ไอเน็ตมีการประเมินผลเชิงดุลยภาพและการบริหารความเสี่ยงที่สอดคล้องกับกลยุทธ์หลักของบริษัท
    และในปี 2552 ไอเน็ตได้วางเป้าหมายในการพัฒนา Balanced Scorecard
    ให้ครอบคลุมตั้งแต่ภาพรวมองค์กร ไปจนถึงระดับฝ่าย

3.  การปรับปรุงโครงสร้างการบริหาร ในปี 2551
    ไอเน็ตมีการปรับปรุงโครงสร้างการบริหารภายในองค์กร และการแต่งตั้งคณะกรรมการบริหาร
    (Executive Committee) เพื่อสนับสนุนคณะกรรมการบริษัทในการวางนโยบายและกลยุทธ์
    รวมทั้งการบริหารจัดการของบริษัท

โครงสร้างรายได้ของบริษัทและบริษัทย่อยโดยสรุป^(1/)

หมายเหตุ : ^(1/) งบการเงินรวม ได้รวมงบการเงินเฉพาะกิจการ และบริษัทย่อย ซึ่งได้แก่
บริษัท แมนดาลา

คอมมูนิเคชั่น จำกัด

^(2/) รายได้จากบริการครบวงจรที่เกี่ยวข้องกับเทคโนโลยีสารสนเทศและการสื่อสาร
(Business Solutions) หมายถึง
รายได้จากการดำเนินงานแบบครบวงจรเพื่อตอบสนองความต้องการของลูกค้านอกเหนือจากบริการเชื่อมต่ออินเทอร์เน็ต
(Access Business) เช่น รายได้บริการศูนย์จัดเก็บข้อมูล (INET Data Center : IDC),
รายได้บริการ Banking & Financial Solutions, รายได้บริการ e-Business & Media
Services, รายได้บริการ Professional Services, รายได้บริการ Business
Integration, รายได้จากการขายอุปกรณ์คอมพิวเตอร์ หรืออุปกรณ์อื่นๆที่เกี่ยวข้อง
รายได้จากการขายสินค้าต่างๆ ผ่าน thai.com และรายได้ขายภายใต้สัญญาเช่าการเงิน เป็นต้น

  ^(3/) รายได้อื่น ประกอบด้วย ดอกเบี้ยรับ และรายได้อื่น

  ^(4/) บริษัทรับรู้ส่วนได้เสียในผลกำไรของบริษัทร่วม (Equity Method) จากการลงทุนในหุ้น

  สามัญร้อยละ 40 ของทุนจดทะเบียนของบริษัท เน็ตเบย์ จำกัด